Swedis ja SEBis saab tähtajalist hoiust kastkestada, Sampos ja Nordeas mitte. Swedis peab kunde maksma ennetähtaegsel katkestamisel tagasi juba saadud intressi väljamaksed, SEBis sõltub palju pank katkestamise eest nõuab sellest, milline on rahaturuintress. Nordeas ja Sampos ei saa tähtajalist hoiuest ennetähtaegselt katkestada.    Swedbanki  tähtajalise hoiuse lepingu tingimuste kohaselt on juhul, kui tähtajaline hoius on tehtud igakuise intressimaksega ja hoiust soovitakse katkestada enne tähtaega, vähendab pank väljamakstud hoiuseintresside võrra tagastatavat hoiusesummat.    Hoiusel, millele makstakse intressi tähtaja lõpus hoiuse katkestamise korral kliendile intressi ei maksta.    SEBis saab tähtajalist hoiust ennetähtaegselt lõpetada, sellisel juhul pank intressi ei maksa. Pangal on õigus nõuda hoiustajalt hoiuse  ennetähtaegse lõpetamisega pangale tekitatud kulu hüvitamist. Hoiuse ennetähtaegse lõpetamise kulu on ennetähtaegse lõpetamise päeva ja algselt kokkulepitud hoiustamise lõpptähtpäeva vahelise perioodi refinantseerimisest tulenev panga täiendav intressikulu võrreldes intressiga, mida pank oleks hoiuperioodi järelejäänud osa eest hoiustajale pidanud maksma, kui hoiust ei oleks ennetähtaegselt lõpetatud. Täiendava intressikulu arvutamise aluseks võetakse pankadevahelisel rahaturul vastava valuuta suhtes vastavaks  perioodiks noteeritava intressimäära ja algselt kokkulepitud intressimäära vahe. Hoiustaja hüvitab pangale hoiuse ennetähtaegse lõpetamise kulu ulatuses, milles see ületab hoiuse eest kuni ennetähtaegse lõpetamise päevani arvestatud intressi. Pangal on õigus hoiuse ennetähtaegse lõpetamisega tekkinud intressikulu kinni pidada väljamakstavast hoiuse summast. Hoiustaja soovil esitab pank talle intressikulu arvestuse.    Sampo Pangas ei saa üldse tähtajalist hoiust katkestada. Ka Nordea pangas ei saa  ennetähtaegset tähtajalist hoiust lõpetada.    Romet Kreek  Äripäev